Manisnya Cinta Di Cappadoccia

Manisnya Cinta Di Cappadocia merupakan sebuah filem komedi romantik Malaysia 2014 hasil arahan Bernard Chauly dan dibintangi oleh Nur Fazura, Shaheizy Sam, Faizal Hussein, Rafidah Abdullah, Lisa Surihani dan Fauziah Ahmad Daud. Filem ini mengisahkan mengenai konflik Ifti Liyana (Nur Fazura) yang terpaksa berdepan dengan cinta tiga lelaki, Fredo (Josiah Hogan), Bahkhtiar (Faizal Hussein) dan Nazmi (Shaheizy Sam). Selepas pertemuan dirinya dengan Nazmi di Cappadocia, Turki, dia memilih untuk bersama Nazmi. Filem ini telah ditayangkan kepada umum pada 11 Disember 2014. Filem ini telah berjaya memenangi dua anugerah dari sepuluh pencalonan di Festival Filem Malaysia ke-27.

Sinopsis
Ifti Liyana (Nur Fazura) tidak pernah mendambakan sayang dari lelaki yang bernama Fredo (Josiah Hogan). Bertahun bersama, namun tiada segelumit perasaan untuk jejaka itu. Akhirnya, Fredo menikahi gadis lain dan tinggallah Ifti Liyana menyusuri hidupnya sendiri.

Ifti merupakan "mama" kepada anak-anak kakaknya, Aida (Eja) yang telah meninggal dunia akibat kanser. Suami kakaknya, Bakhtiar (Faizal Hussein) yang gagal menjadi seorang suami dan ayah yang baik, ingin memulakan hidup baru dengan Ifti. Pertemuan pertama Ifti dengan Nazmi (Shaheizy Sam),seorang pemandu bas telah mencambahkan perasaan yang dia sendiri tidak fahami. 

Datin Noor (Erma Fatima) menugaskan Ifti dan rakan karibnya, Dhivia (Rafidah Abdullah) untuk mencari perabot rumahnya di Turki. Ifti terserempak dengan Nazmi di sana. 

Permasalahan terungkai kini. Sukarnya mengucapkan kata maaf. Demi cinta dan sayangnya, Ifti Liyana membuang ego yang tersarat padu di hatinya. Dia yakin Nazmi tercipta untuknya. Yang akan melindungi dan mengasihinya hingga ke akhirnya.

Pelakon

Pelakon utama
 Nur Fazura sebagai Ifti Liyana
 Shaheizy Sam sebagai Nazmi dan Khairil
 Lisa Surihani sebagai Izelea
 Faizal Hussein sebagai Bakhtiar
 Eja sebagai Aida

Pelakon pembantu
 Rafidah Abdullah sebagai Dhivia
 Ogy Ahmad Daud sebagai ibu Ifti
 Zaibo sebagai bapa Ifti
 Josiah Hogan sebagai Fredo
 Raykarl Iskandar sebagai Aiman
 Farhana Qisrina sebagai Adura
 Syazwina Taid sebagai Elida
 Erma Fatima sebagai Datin Noor
 Normah Damanhuri sebagai Mak Long
 Dian P. Ramlee sebagai Mak Lang
 Aida Khalida sebagai Mak Su Ida
 Mustapha Kamal sebagai Bapa Fredo (Fahmi)
 Susan Lankester sebagai Ibu Fredo (Azlina)
 Zara Kahan sebagai Anna
 Bkay Nair sebagai Shanti
 Fiza Yusof sebagai Juita
 Zoey Rahman sebagai Vic

Penampilan khas
 Elaine Daly sebagai Nadia 

Pelakon tambahan
 Fattah Amin sebagai Farhan 
 Wani Kayrie sebagai tetamu majlis hari lahir

Penerbitan
Pengarah filem ini, Bernard Chauly, telah diberi lima buah novel cinta popular oleh salah sebuah studio filem ini, Global Station untuk dijadikan sebagai filem pada 2012. Antara kelima-lima novel tersebut, novel 'Manisnya Cinta' hasil nukilan Anis Ayuni telah dipilih.http://www.thestar.com.my/Lifestyle/Entertainment/Movies/News/2014/12/11/Bernard-Chauly-tackles-the-screen-adaptation-of-a-book-with-his-latest/ Filem ini telah menjalani pengambaraan selama sebulan (antara bulan April dan Mei 2013) di Lembah Klang dan di dua buah bandar di Turki, Cappadocia dan Anatolia.http://www.ohbulan.com/foto-fazura-di-sebalik-tabir-filem-manisnya-cinta-di-cappadocia/http://beautifulnara.com/13-gambarnur-fazura-di-turki-untuk-penggambaran-filem-manisnya-cinta/ Untuk pengambaraan di Turki, pihak produksi telah bekerjasama dengan pihak Turkish Tourism untuk menghasilkan visual yang terbaik.http://www.hmetro.com.my/node/12058 Bernard mengambil inisiatif sendiri untuk meninjau lokasi penggambaran tanpa bantuan pemandu pelancong dengan  menyewa sebuah kereta dan memandu lebih 2,500 kilometer dalam masa seminggu.http://www.hmetro.com.my/node/6544 Bermula dari Cappadoccia ke Anatolia sehingga ke Pamukkale dan kemudian berakhir di Ephesus dan Izmir berdekatan lautan Aegean.http://www.sinarharian.com.my/hiburan/manisnya-cinta-di-cappadocia-1.337291 Filem ini merupakan gandingan kedua Fazura dan Shaheizy Sam selepas drama Kisah Cinta di TV3.http://www.bharian.com.my/node/19804 Shaheizy Sam mengakui babak paling sukar untuk dilakukan di dalam filem ini ialah ketika wataknya, Nazmi melamar Ifti Liyana (Nur Fazura).http://www.thestar.com.my/Lifestyle/Entertainment/Movies/News/2014/12/11/Memorable-moments-working-on-Manisnya-Cinta-Di-Cappadocia/ Dia menyatakan babak ini memakan masa selama 20 minit di dalam cuaca sejuk bersalji tetapi berjaya dihasilkan melalui satu percubaan sahaja. Ketika produksi, dilaporkan bahawa teraju filem ini, Sam dan Fazura telah bercinta (cinta lokasi).http://beautifulnara.com/bercinta-dengan-fazura-shaheizy-sam-enggan-komen/http://www.rotikaya.com/shaheizy-sam-nafi-pernah-bercinta-dengan-fazura/http://www.rotikaya.com/akui-sering-keluar-bersama-shaheizy-sam-nafi-bercinta-dengan-fazura/http://www.abpbh.com.my/blog/2015/01/fazura-sam-pernah-bercintahttp://beritaharian.sg/gah/hiburan/shaheizy-sam-tidak-mustahil-orang-pinang-saya Penulis novel asal, Anis Ayuni berpuas hati dengan filem ini tetapi mengingatkan kepada pembaca novel asal agar tidak menjangkakan semua babak di dalam novel akan muncul di dalam filem ini. Antara perubahan paling ketara di dalam filem ini berbanding novel asal ialah lokasi Mesir di dalam novel telah diubah kepada Cappadocia, Turki selepas kejayaan filem Istanbul Aku Datang!.

 Keluaran dan sambutan 

Tayangan
Trailer filem ini telah ditayangkan di Youtube pada 28 Ogos 2014.Tayangan perdana filem ini telah dilakukan di GSC Pavilion Kuala Lumpur pada 24 November 2014.Dilaporkan, terdapat penonton yang menangis ketika tayanagan perdana filem ini dilakukan.http://malaysianreview.com/gossip-artis-malaysia/fazura-putus-cinta/http://www.sinarharian.com.my/mobile/hiburan/manisnya-cinta-di-cappadoccia-1.337927

Kutipan
Selepas sembilan hari tayangan, filem ini telah mengumpul lebih RM 1 Juta.http://www.hmetro.com.my/node/17579 Filem ini akhirnya berjaya mengumpul RM 1.6 Juta.http://www.finas.gov.my/index.php?mod=industry&sub=cereka&p=Filem2014

Ulasan kritis
Rata-rata ulasan mengenai filem ini ialah positif. Hassan Abd Muthalib dari Astro Awani mengulas bahawa filem ini merupakan filem terbaik Bernard Chauly.http://www.astroawani.com/berita-hiburan/sinema-malaysia-tahun-2014-yang-terbaik-datang-dari-mana-51393 Portal perfileman, DramaticDurian.com memuji skrip dan lakonan Nur Fazura. Portal hiburan, Murai.com.my mengulas jalan cerita hasil adaptasi novel ini biasa sahaja tetapi berjaya dicantikkan oleh tenaga kerja filem melalui sinematografi Cappadocia dan watak Nur Fazura. Diyana AR dari portal kehidupan, TheVocket.com pula menyenaraikan filem ini sebagai "9 Filem Terbaik Malaysia 2014".http://thevocket.com/9-filem-terbaik-malaysia-bagi-tahun-2014/ Suhaimi Suib dari portal hiburan Skorbintang.com memberi satu perkataan untuk menggambarkan filem ini iaitu "Terbaik!". Portal berita Malaysian Gazette pula mengkritik campur tangan penulis novel asal, Anis Ayuni di dalam penghasilan skrip filem ini yang menyebabkan penceritaan filem ini agak longgar.

Runut bunyi
Terdapat tujuh lagu rasmi untuk filem ini.
 Semanis Cinta - 6ixth Sense
 Jatuh - Liyana Fizi
 Gelora Jiwa - Yuna
 Dwihati - Aizat feat. Yuna
 Bosanova - Saloma
 Nafasku - Jamiel Said
 Pintu Hati - Mafa

Anugerah dan pencalonan
 Anugerah Kategori Penerima KeputusanAnugerah Lawak Warna 2015 Filem Komedi TerbaikGlobal Station, Astro Shaw, Red Films  Pengarah Komedi Terbaik Bernand Chauly  Pelakon Komedi Wanita Terbaik (Filem) Nur Fazura  Lakon Layar & Skrip Terbaik Rafidah AbdullahFestival Filem Malaysia ke-27 Filem TerbaikGlobal Station, Astro Shaw, Red Films  Pengarah Terbaik Bernand Chauly  Pelakon Wanita Terbaik Nur Fazura  Pelakon Pembantu Lelaki Terbaik Faizal Hussein  Pelakon Pembantu Wanita Terbaik Eja Lakon Layar TerbaikRafidah Abdullah Skor Muzik Asal Terbaik Ooi Su Lyn & Teoh Eng Hooi  Fotografi Terbaik Haris Hue  Busana Terbaik Daniel Henry Chin Pelakon Kanak-kanak TerbaikRaykarlAnugerah Majlis Pengkritik Filem Kuala Lumpur 2015Filem TerbaikGlobal Station, Astro Shaw, Red FilmsPengarah TerbaikBernard ChaulyPelakon Wanita TerbaikNur FazuraSinematografi TerbaikHarris Hue AbdullahLakon Layar TerbaikRafidah Abdullah

Rujukan

Pautan luar 

 Laman Facebook rasmi filem Manisnya Cinta Di Cappadocia

Category:Filem 2014
Category:Filem cinta Malaysia
Category:Filem Malaysia tahun 2014
Category:Filem berdasarkan novel
Category:Filem bahasa Melayu
Category:Filem arahan Bernard Chauly